section_heading: Poslije drugoga svjetskog rata
paragraph_text: Nakon što je nakon montiranog sudskog procesa zatvoreno riječko Bogoslovno sjemenište i teološko učilište, sjemeništarci su otišli u Pazin. Tamošnja Klasična gimnazija i Visoka teološka škola nisu imale profesora za tolike nove učenike. Tada je na poziv biskupa Dragutina Nežića i Bože Milanovića Šimunić otišao predavati crkvenu povijest u Pazin na tim ustanovama 1955. godine.